કેટલાક લોકો લાગણી અનુભવે છે, પરંતુ તેને વ્યક્ત કરવામાં સક્ષમ હોતા નથી ઘણા એવા છે જે લાગણી અનુભવે છે અને વ્યક્ત કરે છે પરંતુ તેનો અમલ કરતા નથી. પતિ-પત્નીના સંબંધોમાં, બાળકો સાથેના સંબંધોમાં, સહકર્મચારીઓ કે સમાજ સાથેના સંબંધોમાં આવું ઘણી વાર બનતું હોય છે. ડૉ. ભીમાણી એમ પણ કહે છે કે, “આપણા સમાજમાં પહેલેથી જ છોકરાઓને વધુ પડતા એક્સપ્રેસિવ ન હોવાની ટ્રેનિંગ અપાય છે. તેમના ઇમોશન્સને બાંધી રાખવાનું કહેવાય છે જે અયોગ્ય છે. મોટા થતા આવાં બાળકો માનસિક કે શારીરિક રોગનો ભોગ બની શકે છે.”